- Jeg er meget glad for at komme til klubben i Aalborg. Jeg glæder mig til at komme i gang med holdet, og det er en stor mulighed for mig at blive træner i den danske superliga, siger den 38-årige spanier Martí Cifuentes, der nu tager over som træner i AaB. - Vi bliver nødt til at være ambitiøse i klubben med den historie og det hold, vi har. Vi kan virkelig se frem til at være ambitiøse, samtidig med at vi kan være realistiske. Det bliver meget vigtigt at forme sådan en filosofi og en måde at spille på. På den måde håber jeg, at vi kan komme i top tre eller fire i fremtiden. Hvorfor ikke? Siger han kækt til TV2 Nord. Hvad er dine forventninger, når det kommer til holdet? -	Jeg har set en masse kampe denne sæson, og jeg er meget begejstret for holdets niveau, så jeg tror, der er potentiale. Spillernes kvalitet er meget høj, og jeg glæder mig til at komme i gang mod alle de gode hold i superligaen. Jeg tror, det bliver en god udfordring, siger Martí Cifuentes. Ændringer og anderledes spillestil -	 Min filosofi vil altid være, at vi spiller offensivt. Vi skal prøve at vinde en hver kamp, og så er det lige meget, om vi spiller på ude- eller hjemmebane eller om vi spiller mod hold i toppen eller bunden af superligaen. Vi går efter at vinde alle kampe, og til det skal vi arbejde med værktøjer som position, forklarer den nye træner. Martí Cifuentes er oprindeligt fra Barcelona, men har de sidste fire år boet i Norge og Sverige, hvor han har trænet fodboldhold. Senest har han været træner i norske Klub Sandefjord. - Jeg vil gerne have resultater fra dag et. Heldigvis har vi et stort vindue til at forberede holdet her i pausen i januar til begyndelsen af februar, når superligaen starter op igen. Men selvfølgelig skal jeg først lære at være en del af holdet, og vide, hvordan de har det. Men selvfølgelig har jeg holdt øje med holdet, og jeg synes, der er nogle punkter, vi kan arbejde med og udvikle så vi kan skabe et stærkere hold, siger han. Han er spændt på igen at skulle flytte til et nyt land i Skandinavien. - Nordjylland skulle være en fantastisk del af Danmark. Den ser jeg frem til at nyde og til at lære kulturen at kende og de flotte landskaber, jeg allerede har stiftet kendskab med.

Opsummering:
Martí Cifuentes har den seneste sæson fulgt AaB nøje, og han mener at de med det rette arbejde kan komme til at stå stærkere. Og han vil kæmpe for at få holdet i Superligaens top 3.